Lichtenšteino ir Lietuvos santykiai

Lichtenšteino ir Lietuvos santykiai − dvišaliai tarptautiniai santykiai tarp Lichtenšteino ir Lietuvos.

Nors abi valstybės yra Europoje, santykiai užmegzti tik 2001 m. kovo 27 d.

Abi šalys yra JTO, Europos Tarybos, kitų tarptautinių organizacijų narės.

Lietuvai atstovauja nepaprastasis ir įgaliotasis ambasadorius, reziduojantis Austrijoje. Tryzene veikia Lietuvos garbės konsulatas. Lichtenšteino interesus Lietuvoje atstovauja Šveicarijos ambasada Rygoje

2022 m. duomenimis, Lichtenšteine gyveno du Lietuvos piliečiai, o Lietuvoje Lichtenšteino piliečių negyveno.

 Santykių istorija 

 Santykiai iki 1991 m. 
Vilhelmas fon Urachas, kurį Lietuvos Taryba svarstė paskelbti Lietuvos karaliumi, gyveno Lichtenšteino pilyje. Lichtenšteino pilyje iki šiol saugomas popiežiaus Benedikto XV laiškas, sveikinantis Vilhelmą tapus Lietuvos karaliumi.

 Santykiai po 1991 m. 
Diplomatiniai santykiai tarp šalių užmegzti gan vėlai, 2001 m. kovo 27 d.
Tarp šalių pasirašyta susitarimas dėl atstovavimo išduodant Šengeno vizas (2016 m.), sutartis dėl pajamų bei kapitalo dvigubo apmokestinimo išvengimo ir mokesčių slėpimo ir vengimo prevencijos (2019 m.)Lichtenšteinas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

2009 m. atidarytas Lietuvos Respublikos garbės konsulatas.

 Švietimo, mokslo, sporto ir technologiniai mainai ir kultūrinis bendradarbiavimas 
Vilniaus apskrities Adomo Mickevičiaus viešojoje bibliotekoje yra įkurta Lichtenšteino reprezentacinė lentyna, kurioje yra knygų apie šios šalies istoriją, politiką, ekonomiką, kultūrą bei papročius. Lichtenšteinas ir Lietuva dalyvauja Erasmus+ programoje, dėl ko galimi akademiniai mainai tarp dviejų valstybių.Erasmus+. Reikalavimus atitinkančios šalys

Lietuvos ir Lichtenšteino vyrų futbolo rinktinės iki 2021 m. gruodžio yra tarpusavyje sužaidusios šešias rungtynes. Iš jų keturias laimėjo Lietuvos rinktinė, vienąkart Lichtenšteino rinktinė, o dar vienos varžybos baigėsi lygiosiomis.

Vyksta bendradarbiavimas tarp Lietuvos ir Lichtenšteino evangelikų reformatų bendruomenių. Lichtenšteino evangelikai reformatai yra teikę paramą Medeikių vaikų namams Lietuvoje.Lichtenšteino evangelikų Bažnyčios atstovų viešnagė Lietuvoje (Lietuvos Evangelikų Reformatų Bažnyčia, 2014 m.)

 Ekonominiai santykiai 
2020 m. duomenimis, prekybos apyvarta tarp Lietuvos ir Lichtenšteino siekė 730,1 tūkst. eurų, o Lichtenšteinas buvo 141-as pagal prekybos apimtis Lietuvos prekybos partneris.

Prekybos balanse vyrauja eksportas iš Lietuvos į Lichtenšteiną.

 Eksportas sudaro 635,2 tūkst. eurų; Lichtenšteinas yra 140-as pagal prekybos apimtis eksporto partneris.
 Importas sudaro 94,4 tūkst. eurų; Lichtenšteinas yra 113-as pagal prekybos apimtis importo partneris. Daugiausiai importuojamos prekės: elektros mašinos ir įrenginiai bei jų dalys (77%), neorganiniai chemikalai (16%), optikos, fotografijos, kinematografijos prietaisai (2%), netaurieji metalai (2%), įvairūs chemijos produktai (1%) bei spaudiniai (1%).

Pagal tiesioginių užsienio investicijų Lietuvoje dydį Lichtenšteinas yra 25-a (investicijos siekia 75,87 mln. eurų). Tuo tarpu Lietuvos tiesioginių investicijų Lichtenšteine 2020 m. nebuvo.

Pilietiniai mainai
 Metai  2010 Migracijos metraštis 2015, Migracijos departamentas prie VRM  2016 Migracijos metraštis 2019, Migracijos departamentas prie VRM  2021 Migracijos metraštis 2020, Migracijos departamentas prie VRM  2022Migracijos metraštis 2021, Migracijos departamentas prie VRM Lietuvos piliečių skaičius Lichtenšteine 1  3  3  2

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nebaigtas
 2017-2021 m.(?) – Konstantin Obolensky, Šveicarijos ambasadorius Lietuvai, atstovaujantis Lichtenšteino interesus Lietuvoje (rezidavo Rygoje)
 nuo 2021 m. – Martin Michelet, Šveicarijos ambasadorius Lietuvai, atstovaujantis Lichtenšteino interesus Lietuvoje (reziduoja Rygoje)

 Pasiuntiniai Lichtenšteinui 
 2003–2006 m. – Jonas Rudalevičius (rezidavo Vienoje)
 2006–2012 m. – Giedrius Puodžiūnas
 2012–2014 m. – Mindaugas Rukštelė, ministras patarėjas
 2014–2018 m. – Loreta Zakarevičienė
 nuo 2018 m. – Donatas Kušlys (reziduoja Vienoje)

 Šaltiniai 

 Nuorodos 
 Lichtenšteinas | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Lichtenšteinas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Lichtenšteinas